
R E F E R A T   D E   A P R O B A R E 
privind achiziționarea prin negociere directă a unui imobil - teren în suprafață totală de 1.988 mp., situat în municipiul Brad, strada Morii, FN,
 județul Hunedoara


	Prin Referatul nr. 32831 din 19.06.2025, Serviciul Administrarea Domeniului Public și Privat aduce la cunoștință necesitatea achiziționării unei suprafețe de teren pentru amenajarea unei parcări corespunzătoare, destinată facilitării accesului participanților și publicului la competițiile sportive organizate pe terenul de fotbal de la Baza Sportivă Metalul. 
Această investiție este esențială pentru reducerea disconfortului generat de lipsa locurilor de parcare, pentru evitarea aglomerației și asigurarea condițiilor de siguranță rutieră și pietonală în perimetrul bazei sportive.
Ca urmare a identificării efectuate, s-a stabilit necesitatea achiziționării unei suprafețe de teren de 1.988 mp., înscris în CF nr. 69941 Brad, proprietar tabular Benea Ioan – Constantin.
	Pentru opinarea prețului de achiziționare a terenului identificat în C.F. nr.69941 Brad număr cadastral 69941 cu suprafața tabulară de 1.988 mp. s-a întocmit un Raport de evaluare de către expert evaluator autorizat.
	Prin Raportul de evaluare nr. 13 D/16.05.2025, valoarea de piață a parcelei de teren s-a opinat ca fiind de 5,01 euro/mp. (25,57 lei/mp.), respectiv 9.961 euro (50.833 lei la cursul euro din data de 016.05.2025 – 1 euro=5,1033 lei), pentru imobilul cu suprafața de 1.988 mp.. 	
	Pentru achiziția directă a terenului este necesară numirea unei comisii de negociere a prețului de achiziție cu proprietarul terenului, având la bază prețul pieței rezultat din Raportul de evaluare întocmit de către expert evaluator S.C. DOREVAL S.R.L. Deva. 
[bookmark: _Hlk201304870]Precizez că las la latitudinea Consiliului Local al Municipiului Brad desemnarea a doi reprezentanți care vor face parte din comisia de negociere a prețului de achiziție.
	Suprafața de teren achiziționată se va inventaria în domeniul public al municipiului Brad, scopul achiziției terenului fiind de utilitate publică.
În contextul celor de mai sus, am inițiat prezentul proiect de hotărâre prin care am propus achiziționarea prin negociere directă a unui imobil – teren în suprafață totală de 1.988 m.p., situat în municipiul Brad, strada Morii, FN, județul Hunedoara și-l supun spre dezbatere și aprobare plenului Consiliului Local al Municipiului Brad în forma prezentată. 
Am propus, de asemenea, împuternicirea Primarul Municipiului Brad să semneze, în numele și pentru Municipiul Brad, contractul de vânzare – cumpărare.
Invoc în susţinerea propunerii mele prevederile art. 553 alin. 1 și alin. 4 și ale art. 557 alin. 1 din Codul civil, cu modificările și completările ulterioare, ale art. 41, art. 44 alin.1, art. 45 şi art. 48 din Legea nr. 273/2006 privind finanţele publice locale, cu modificările şi completările ulterioare, precum și ale ale art. 129 alin. 1 și alin. 7 lit. s din O.U.G. nr. 57/2019 privind Codul administrativ, cu modificările și completările ulterioare.

